2019-yil 1-martdan O‘zbekiston qonunchiligida nimalar o‘zgaradi?

O‘zbekiston Adliya vazirligining “Huquqiy axborot” kanali 2019-yilning 1-martidan qonunchilikda qanday o‘zgarishlar yuz berishi haqidagi ma’lumotlarni taqdim etdi.

1.Tadbirkorlik, biznes sohasida
Bugundan boshlab jismoniy shaxslar ham qimmatbaho metallarni oltin izlovchilar usulida qazib olish faoliyati bilan shug‘ullanishi mumkin.
Buning uchun litsenziya olish va o‘lchamlari 1 gektardan ortiq bo‘lmagan sochma oltin konlaridan foydalanish huquqini elektron auksion orqali sotib olish lozim.

2019-yil 1-martdan:
tadbirkorlarni davlat ro‘yxatidan o‘tkazishda bank hisob raqamlarini masofadan turib ochishga ruxsat beriladi;
iste’molchilarni elektr ta’minotidan ruxsatsiz uzganlik uchun iqtisodiy sanksiyalar qo‘llaniladi;
ko‘chmas mulkka bo‘lgan huquqlarni davlat ro‘yxatidan o‘tkazish va kadastr hisobini yuritish uchun ariza eksterritoriallik prinsipi asosida (istalgan joydan) berilishi mumkin;
davlat organlari va boshqa tashkilotlar tomonidan tadbirkorlarning hujjatlarga muhr bosilishini talab qilishi taqiqlanadi.
“Mehribonlik” uylari va bolalar shaharchalarining rahbarlari va tarbiyachilari, xalq ta’limi muassasalari tarbiyachilarining bazaviy tarif stavkasi bugundan 1,5 barobarga oshirilib, umumta’lim maktablari bazaviy tarif stavkasining 75 foizi darajasida belgilanadi.

Bundan tashqari bugundan boshlab oilaga tarbiyaga olingan (patronat) har bir bola uchun to‘lanadigan nafaqa miqdori 1,33 barobarga oshirilib, 820 000 so‘mni tashkil qiladi, keyinchalik inflyatsiya hajmidan kam bo‘lmagan miqdorda oshirib boriladi.
Bugundan boshlab bolalikdan nogironligi bo‘lgan farzandi bor onalarga, ular pensiya yoshiga to‘lgandan so‘ng, agar ularda pensiya tayinlash uchun zarur staj mavjud bo‘lmasa, ijtimoiy nafaqa to‘lash bo‘yicha tartib kuchga kirdi.
Davlat xizmatlari, axborot texnologiyalari
Fuqarolar bugundan oylik ish haqlari haqidagi ma’lumotlarni Yagona interaktiv davlat xizmatlari portali orqali olishi mumkin.
Bundan tashqari, “Elektron jinoiy-huquqiy statistika” yagona axborot tizimi ham bugundan to‘liq ishga tushirilishi lozim.

Maktablarga bolalarni Davlat xizmatlari markazlari yoki Yagona interaktiv davlat xizmatlari portali orqali qabul qilish tartibi bosqichma-bosqich joriy etiladi.
Ta’lim, nostrifikatsiya

2019-yil 1-martdan quyidagilarning ta’lim olganlik to‘g‘risidagi hujjatlari to‘g‘ridan-to‘g‘ri (maxsus sinovlarsiz) tan olinadi va nostrifikatsiya qilinadi: